Presseoppbudet var stort på det fasjonable hotell Hilton. Journalister og fotografer ville få med seg alt om kjoler, frisyrer og smykker da de celebre gjestene kom til lokalene rett ved Broadway i sin beste stas.

Utfordrende

Kabinettssekretæren hjalp dronning Sonja med kjolen før hun skulle ta rulletrappen. Foto: Åserud, Lise / Scanpix

Dronning Sonja og kong Harald ankommer gallamiddagen i forbindelse med 100-årsjubileet til Amerikansk-skandinavisk forening (ASF) i New York lørdag. Foto: Åserud, Lise / Scanpix

Men sositetslivet kan by på utfordringer, også for et kongelig følge. Som det å komme opp i festsalen en etasje opp med store kjoler i en smal rulletrapp. Det var i den forbindelse kongen ble kveldens helt da han reddet en av sine nærmeste medarbeidere fra et stygt fall.

Etter å ha hjulpet dronning Sonja trygt opp i rulletrappen, skulle kvinnen selv opp i trappa, men det skjedde ikke uten problemer.

Les også: Sterkt møte med Ground Zero for Kongen og Dronningen

Kongen kom støttende til

Hun falt på ryggen, men kong Harald kom raskt til og støttet henne så godt han kunne på ferden oppover, men uten å klare å få kvinnen på beina igjen.

Det sies at den uheldige lo hele veien opp trappa, og nådde annen etasje helt uskadd.

Også det svenske kongeparet deltok på middagen. En snarrådig kong Carl Gustaf bidro også da han sørget for å stanse trappa, til hyllest fra de tilstedeværende.

Les også: Kongen følte seg hjelpeløs

– Engel når det trengs

Etterpå fikk kongen spørsmålet om når han er reddende engel for sitt mannskap.

– Av og til, svarte kongen.

– Når det trengs, la dronning Sonja til.

Det danske kronprinsparet og presidentene fra Island og Finland var også med på middagen og det påfølgende ballet.

De var blant de 1200 gjestene fra USA og alle de nordiske landene.